Општинско веће општине Медвеђа, на 16. седници започетој дана 06. марта 2023. године, на основу члана 26. став 1 тачка 4, члана 27. став 10 и члана 29. став 1 Закона о јавној својини ("Сл. гласник РС", бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), члана 46. став 1. тачка 8. Закона о локалној самоуправи ("Сл. гласник РС", бр. 129/2007, 83/2014 -др. закон, 101/2016 – др.закон, 47/2018 и 111/2021 – др.закон), члан 2., 20. и 21. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС", бр. 16/2018), члана 66. став 1. тачка 20. Статута општине Медвеђа ("Сл. гласник града Лесковца", бр. 9/2019), члана 9. став 1. Одлуке о прибављању, располагању, коришћењу и управљању стварима у јавној својини општине Медвеђа ("Сл. гласник града Лесковца", бр. 31/2015 и 35/2020) и члана 1. и 2. Одлуке о отуђењу станова у јавној својини општине Медвеђа у поступку јавног надметања ("Сл. гласник града Лесковца", бр. 30/2022), расписује

П О Н О В Љ Е Н И Ј А В Н И О Г Л А С

О ОТУЂЕЊУ СТАНОВА У ЈАВНОЈ СВОЈИНИ ОПШТИНЕ МЕДВЕЂА У ПОСТУПКУ ЈАВНОГ НАДМЕТАЊА

Члан 1.

Предмет јавног огласа је отуђење станова из јавне својине општине Медвеђа, и то:

1. У КО Медвеђа непокретности које се налазе у стамбено-пословном објекту спратности По+П+4+Пк, изграђеном на к.п.бр. 198/1 у КО Медвеђа у улици Солунских Ратника бр. 8 а,б,в,г,д,ђ, које се по листи непокретности бр. 1171 за КО Медвеђа, воде као јавна својина општине Медвеђа, и то:

а) стан бр. 1 на првом спрату објекта, по структури једнособан стан, грађевинске површине 48,00м² ;

б) стан бр. 5 на првом спрату објекта, по структури једнособан стан, грађевинске површине 53,00м² ;

в) стан бр. 10 на другом спрату објекта, по структури једнособан стан, грађевинске површине 54,00м² ;

г) стан бр. 11 на трећем спрату објекта, по структури трособан стан, грађевинске површине 96,00м² ;

д) стан бр. 12 на трећем спрату објекта, по структури двоипособан стан, грађевинске површине 76,00м² ;

ђ) стан бр. 16 на четвртом спрату објекта, по структури двоипособан стан, грађевинске површине 76,00м² ;

е) стан бр. 17 на четвртом спрату објекта, по структури једноипособан стан, грађевинске површине 55,00м² ;

ж) стан бр. 22 поткровље, по структури двособан стан, грађевинске површине 67,00м².

Члан 2.

Станови у јавној својини општине Медвеђа који су предмет Јавног огласа, отуђују се из јавне својине општине Медвеђа у поступку јавног надметања.

Члан 3.

Непокретности - станови из члана 1. Јавног огласа отуђују се из јавне својине у постојећем - "виђеном стању", без права купаца на накнадне рекламације, а могу се разгледати сваког петка у току трајања огласа, у термину од 11,00 до 13,00 часова.

Увид у документацију у вези са непокретностима које се отуђују из јавне својине може се извршити сваког петка у току трајања огласа, у термину од 11,00 до 13,00 часова.

Члан 4.

Почетни износ вредности станова који се отуђују из јавне својине општине Медвеђа ближе описаних у члану 1. Јавног огласа, одређен је на основу процене лиценцираног проценитеља вредности непокретности, и износи:

а) за стан бр. 1 на првом спрату објекта, по структури једнособан стан, грађевинске површине 48,00м² , 2.592.000 динара, односно 22,100 евра по средњем курсу Народне банке Србије на дан 01.11.2022.године;

б) за стан бр. 5 на првом спрату објекта, по структури једнособан стан, грађевинске површине 53,00м² , 2.874.000 динара, односно 24.500 евра по средњем курсу Народне банке Србије на дан 01.11.2022.године;

в) за стан бр. 10 на другом спрату објекта, по структури једнособан стан, грађевинске површине 54,00м² , 2.968.000 динара, односно 25.300 евра по средњем курсу Народне банке Србије на дан 01.11.2022.године;

г) за стан бр. 11 на трећем спрату објекта, по структури трособан стан, грађевинске површине 96,00м² , 5.278.000 динара, односно 45.000 евра по средњем курсу Народне банке Србије на дан 01.11.2022.године;

д) за стан бр. 12 на трећем спрату објекта, по структури двоипособан стан, грађевинске површине 76,00м² , 4.223.000 динара, односно 36.000 евра по средњем курсу Народне банке Србије на дан 01.11.2022.године;

ђ) за стан бр. 16 на четвртом спрату објекта, по структури двоипособан стан, грађевинске површине 76,00м² , 4.152.000 динара, односно 35.400 евра по средњем курсу Народне банке Србије на дан 01.11.2022.године;

е) за стан бр. 17 на четвртом спрату објекта, по структури једноипособан стан, грађевинске површине 55,00м² , 3.085.000 динара, односно 26.300 евра по средњем курсу Народне банке Србије на дан 01.11.2022.године;

ж) за стан бр. 22 поткровље, по структури двособан стан, грађевинске површине 67,00м² , 3.601.000 динара, односно 30.700 евра по средњем курсу Народне банке Србије на дан 01.11.2022.године.

Члан 5.

Коначна купопродајна цена стана утврђује се у висини највећег износа постигнутог у поступку јавног надметања, исказано у еврима.

Плаћање се врши у динарској противвредности, по средњем званичном курсу Народне Банке Србије на дан плаћања.

Купопродајна цена стана исплаћује се у целости у року од 60 дана од дана закључења и овере уговора о купопродаји стана.

Члан 6.

Уговор о купопродаји стана се раскида уколико се купопродајна цена стана не исплати у целости у року прописаном чланом 5. став 3 Јавног огласа.

У случају из става 1. уплаћени депозит неће бити враћен.

Члан 7.

Почетни износ од кога се креће са лицитацијом за отуђење сваког стана појединачно представља највећу понуђену цену из поднетих пријава за тај стан, исказану у еврима.

Најнижи лицитациони корак износи 500 евра.

Критеријум за избор најповољнијег понуђача је највећи износ излицитиране цене, исказане у еврима.

Члан 8.

Право учешћа на јавном надметању имају сва правна и физичка лица која пре спровођења поступка јавног надметања, положе депозит у износу од 20% од укупне вредности непокретности - стана у јавној својини општине Медвеђа, за који се подноси пријава.

Депозит се уплаћује на жиро рачун бр. 840-811152843-96 - Примања од продаје станова у корист нивоа општина, модел 97, позив на број 91-067, сврха уплате депозит за учешће на јавном огласу, прималац Буџет општине Медвеђа, најкасније до истека рока за подношење пријава, односно до 13.04.2023. године. и износи,

а) за стан бр. 1 на првом спрату објекта, по структури једнособан стан, грађевинске површине 48,00м², 518.400,00 динара;

б) за стан бр. 5 на првом спрату објекта, по структури једнособан стан, грађевинске површине 53,00м², 574.800,00 динара;

в) за стан бр. 10 на другом спрату објекта, по структури једнособан стан, грађевинске површине 54,00м², 593.600,00 динара;

г) за стан бр. 11 на трећем спрату објекта, по структури трособан стан, грађевинске површине 96,00м², 1.055.600,00 динара;

д) за стан бр. 12 на трећем спрату објекта, по структури двоипособан стан, грађевинске површине 76,00м², 844.600,00 динара;

ђ) за стан бр. 16 на четвртом спрату објекта, по структури двоипособан стан, грађевинске површине 76,00м², 830.400,00 динара;

е) за стан бр. 17 на четвртом спрату објекта, по структури једноипособан стан, грађевинске површине 55,00м², 617.000,00 динара;

ж) за стан бр. 22 поткровље, по структури двособан стан, грађевинске површине 67,00м², 720.000,00 динара.

Као доказ о уплаћеном депозиту прихвата се и доказ о уплати депозита по претходно расписаном јавном огласу 08 Број 06-4/2023/5 расписаном 13. јануара 2023.године који је поништен Решењем Општинског већа општине Медвеђа 08 број: 06-11/2023/24 од 08. март 2023. године, искључиво у случају да се пријава на поновљени јавни оглас подноси за исти стан, при чему је подносилац у обавези да приликом подношења пријаве посебно нагласи чињеницу да има уплаћен депозит по претходном јавном огласу.

Члан 9.

Право учешћа на оглас имају сва правна и физичка лица која Комисији уз пријаву доставе документацију тражену огласом.

Пријава мора да садржи:

- за правно лице:

Назив, седиште и број телефона, износ који се нуди за стан у јавној својини, број рачуна на који ће се извршити повраћај депозита, и мора бити потписана од стране овлашћеног лица, уз пријаву се прилаже оригинални извод из регистра привредних субјеката са подацима за то правно лице, не старији од 30 дана, оверена изјава о прихватању услова из јавног огласа, доказ о уплати депозита**,** доказ да је подносилац пријаве измирио све обавезе по основу пореза и локалних такси - уверење Одсека локалне пореске администрације Општинске управе општине Медвеђа, а у случају да подносиоца пријаве заступа пуномоћник, пуномоћје за заступање мора бити оверено од стране јавног бележника,

- за физичко лице:

Име и презиме, тачну и потпуну адресу пребивалишта, број личне карте, број телефона, износ који се нуди за стан у јавној својини и мора бити потписана, а ако је то лице предузетник уз пријаву се прилаже оригинални извод из регистра привредних субјеката или потврда да је предузетник уписан у одговарајући регистар, све не старије од 30 дана, уз пријаву се прилаже фотокопија или очитана лична карта, оверена изјава о прихватању услова из јавног огласа, доказ да је подносилац пријаве измирио све обавезе по основу пореза и локалних такси - уверење Одсека локалне пореске администрације Општинске управе општине Медвеђа, доказ о уплати депозита, а у случају да подносиоца пријаве заступа пуномоћник, пуномоћје за заступање мора бити оверено од стране јавног бележника.

Образац изјаве о прихватању услова из јавног огласа подносиоци пријава могу преузети лично у канцеларији број 12 Општинске управе општине Медвеђа, ул. Краља Милана број 48 у Медвеђи, или у електронској форми на званичном сајту општине Медвеђа https://www.medvedja.ls.gov.rs

Пријава по расписаном огласу подноси се у затвореној коверти са назнаком " Комисија о прибављању, располагању, коришћењу и управљању стварима у јавној својини општине Медвеђа - Пријава на јавни оглас за стан број \_\_\_\_\_\_ у јавној својини општине Медвеђа - НЕ ОТВАРАЈ ", на адреси Краља Милана 48, општина Медвеђа.

На другој страни коверте, назначава се име, односно назив и адреса подносиоца пријаве.

Пријава је непотпуна ако не садржи све што је прописано, ако нису приложене све исправе како је предвиђено, односно ако не садржи све податке предвиђене огласом или су подаци дати супротно објављеном огласу.

Члан 10.

Рок за предају пријава је 30 (тридесет) дана од дана расписивања огласа, односно почев од 15.03.2023. године до 13.04.2023. године, закључно са 13.04.2023. године.

Јавно отварање пристиглих пријава обавиће се 21.04.2023.године у сали Скупштине општине Медвеђа са почетком у 10,00 часова.

Јавно надметање обавиће се:

- дана 04.05.2023. године у сали Скупштине општине Медвеђа:

- за стан бр. 1 са почетком у 08,00 часова;

- за стан бр. 5 са почетком у 10,00 часова;

- за стан бр. 10 са почеком у 11,30 часова;

- за стан бр. 11 са почетком у 13,00 часова.

- дана 05.05.2023.године у сали Скупштине општине Медвеђа:

- за стан бр. 12 са почетком у 08,00 часова;

- за стан бр. 16 са почетком у 10,00 часова;

- за стан бр. 17 са почеком у 11,30 часова;

- за стан бр. 22 са почетком у 13,00 часова.

На јавном надметању могу да учествују само лица која су положила депозит.

Члан 11.

Учеснику на Јавном огласу чија пријава није прихваћена, депозит се враћа када одлука о избору најповољнијег понуђача за отуђење стана у јавној својини општине Медвеђа постане коначна.

Учеснику на Јавном огласу чија је понуда прихваћена као најповољнија, положени депозит биће урачунат у купопродајну цену стана.

Учесник на Јавном огласу чија је понуда прихваћена као најповољнија, губи право на повраћај депозита уколико у року од 15 дана од дана пријема позива, са продавцем не закључи уговор о купопродаји стана у јавној својини општине Медвеђа.

Члан 12.

Подносиоци неблаговремене, односно непотпуне пријаве неће моћи да учествују у поступку јавног надметања, о чему ће бити обавештени доношењем Одлуке о одбацивању пријаве од стране Комисије.

Учесник на јавном огласу чија је пријава одбачена има право да поднесе приговор Општинском већу општине Медвеђа у року од 3 дана од дана достављања Одлуке о одбацивању пријаве.

Одлука Општинског већа општине Медвеђа донета по приговору учесника, је коначна.

Члан 13.

Поступак јавног надметања по расписаном огласу, спровешће Комисија Општинског већа општине Медвеђа о прибављању, располагању, коришћењу и управљању стварима у јавној својини општине Медвеђа.

Члан 14.

На основу спроведеног поступка јавног надметања, Комисија о прибављању, располагању, коришћењу и управљању стварима у јавној својини општине Медвеђа доноси одлуку о избору најповољнијег понуђача.

Члан 15.

Учесник на јавном огласу има право да поднесе приговор Општинском већу општине Медвеђа у року од 8 дана од дана достављања одлуке из става 14. Јавног огласа.

Одлука Општинског већа општине Медвеђа донета по приговору учесника, је коначна.

По коначности Одлуке о избору најповољнијег понуђача Скупштина општине Медвеђа доноси Одлуку о отуђењу стана из јавне својине учеснику утврђеном Одлуком о избору најповољнијег понуђача.

На основу донете Одлуке Скупштине Општине Медвеђа о отуђењу стана из јавне својине општине Медвеђа, закључује се уговор о купопродаји стана.

Члан 16.

Изабрани учесник је дужан да у року од 15 дана од дана достављања позива, закључи уговор о купопродаји стана.

Купопродајна цена стана исплаћује се у целости у року од 60 дана од дана закључења и овере уговора о купопродаји стана.

Уколико изабрани учесник на Јавном огласу не закључи уговор о купопродаји стана у року из става 1. овог члана, сматраће се да је одустао од понуде.

Члан 17.

Уговор о купопродаји стана закључује се по претходно прибављеном мишљењу Општинског јавног правобраниоца општине Медвеђа.

На основу потписаног Уговора и Потврде о исплати купопродајне цене у целости, Купац може да упише право својине на непокретности-стану, у регистар надлежне службе катастра непокретности Републичког геодетског завода Републике Србије, без даље сагласности и одобрења Продавца, а о трошку Купца.

Члан 18.

Уговор о купопродаји стана, у име и за рачун Општине Медвеђа, закључује Председник општине Медвеђа.

Члан 19.

Трошкове овере уговора, евентуалних анекса, трошкове укњижбе, припадајуће порезе као и све остале трошкове у вези закљученог уговора о купопродаји стана сноси лице са којим је општина Медвеђа закључила уговор о купопродаји стана.

Члан 20.

Оглас ће бити истакнут на огласној табли Општинске управе општине Медвеђа, на улазу стамбено-пословног објекта на к.п.бр. 198/1 КО Медвеђа, објављен у дневном листу који се дистрибуира на целој територији Републике Србије, и на званичном сајту општине Медвеђа.

Члан 21.

Стручне и административно - техничке послове за рад Комисије, обављаће Одељење за урбанизам Општинске управе општине Медвеђа.

Члан 22.

Све ближе информације могу се добити на тел. 064 86 39 172, лице за контакт Марко Стојановић дипл.прав. председник Комисије о прибављању, располагању, коришћењу и управљању стварима у јавној својини општине Медвеђа, сваким радним даном у временском периоду од 08,00 часова до 14,00 часова.

ОПШТИНСКО ВЕЋЕ ОПШТИНЕ МЕДВЕЂА

08 Број 06-11/2023/25 од 08. марта 2023. године

П Р Е Д С Е Д Н И К

Драган Кулић